ΣΕΜΙΝΑΡΙΟ ΑΝΑΡΡΙΧΗΣΗΣ ΒΡΑΧΟΥ ΔΙΑΔΡΟΜΩΝ ΠΟΛΛΑΠΛΩΝ ΣΧΟΙΝΙΩΝ
2026-12-19 - 2026-12-20 | Crags around Athens, Attica, Greece
Σκαρφαλώνοντας μεγάλες διαδρομές
Το σεμινάριο απευθύνεται σε αναρριχητές που είναι ικανοί στην αναρρίχηση βράχου μίας σχοινιάς και θέλουν να εξοικειωθούν με την αναρρίχηση ορθοπλαγιάς. Η ύλη καλύπτει τα βασικά που απαιτούνται για την αναρρίχηση σε αθλητικές διαδρομές πολλαπλών σχοινιών.
Προϋποθέσεις συμμετοχής
Το σεμινάριο απευθύνεται σε αναρριχητές που είναι ικανοί και αυτόνομοι στην αναρρίχηση διαδρομών βράχου μίας σχοινιάς. Ο αναρριχητής πρέπει να ξέρει πώς να δένει το σχοινί του χωρίς βοήθεια, να ασφαλίζει τον επικεφαλής, να κλιπάρει το σχοινί, να χειρίζεται ρελέ κλειστού ή ανοικτού τύπου και να κατεβαίνει «κουβά». Γνώση της διαδικασίας αναρρίχησης σε ορθοπλαγιά είναι επιθυμητή, αλλά όχι απαραίτητη.
Απαιτούμενο επίπεδο: 5a επικεφαλής σε αθλητική αναρρίχηση μιας σχοινιάς.
Περιεχόμενο εκπαίδευσης
Το σεμινάριο χωρίζεται σε 4 ενότητες:
1. Προετοιμασία
Σχεδιασμός και οργάνωση της αναρρίχησης σε μία διαδρομή πολλαπλών σχοινιών.
2. Ανάβαση
Ενέργειες που απαιτούνται πριν από την αναρρίχηση και κατά τη διάρκεια αυτής.
3. Ραπέλ
Προετοιμασία και εκτέλεση διαδοχικών ραπέλ για την επιστροφή από μία διαδρομή πολλαπλών σχοινιών.
4. Διάσωση
Χειρισμοί και σενάρια αυτοδιάσωσης στην ορθοπλαγιά.
Απαιτούμενος ατομικός εξοπλισμός (τυχόν ελλείψεις καλύπτονται κατόπιν συνεννόησης):
Μπωντριέ μέσης
Κράνος
Αναρριχητικά παπούτσια
Συσκευή ασφάλισης τύπου reverso
6 σετάκια
Φαγητό+νερό για μία μέρα
Αντιανεμικό-Αδιάβροχο
Σουγιάς, φακός κεφαλής
Σακίδιο 30-50 lt
3 ιμάντες 16mm, 60cm, ραμμένοι
Δύο κορδονέτα 6mm, 1.70 cm
3 καραμπίνερ ασφαλείας (2 τύπου HMS, 1 τύπου D)

Πρόγραμμα & Εγγραφές
Ημερομηνίες: 19-20/12/2026
Διάρκεια εκπαίδευσης: 2 ημέρες
Αριθμός συμμετεχόντων: 2-6.
Τόπος: Αθήνα και Κόρινθος (αυθημερόν).
Κόστος: 200 ευρώ + ΦΠΑ. Τα έξοδα μεταφοράς βαρύνουν τους συμμετέχοντες.
Πληροφορίες/Κρατήσεις: 6947838798 ή στείλτε μας ένα μήνυμα:
